Mung wae, Bintang sing meling-meling ing njero kelas saka kepinterane wiwit SD, bareng wis sarjana, ambyur ing donyaning panguripan, ora katon meling-melinge. Anane mung kluyar-kluyur, dadi penganggur. Malah sok njaluk rokoke Slamet, tukang tambal ban kancane sekolah ing SD biyen sing bodho sekolahe. Biyen, yen nggarap soal, Slamet sok mepet Bintang, nurun garapane sing akeh benere. Saiki kwalik, Bintang sing mepet Slamet, butuh rokoke.
